9. ΝΟΜΟΣ υπ’ αριθ. 816 της 21/25 Σεπτ. 1978 (ΦΕΚ Α΄ 156) Περί επιβολής εισφοράς δια την αντιμετώπισιν των εκτάκτων δαπανών εκ των σεισμών εις τον Νομόν Θεσσαλονίκης, την επαρχίαν Βισαλτίας του Νομού Σερρών και την επαρχίαν Κιλκίς του Νομού Κιλκίς. ΚΕΦΑΛΑΙΟΝ Α΄ Άρθρ.1.-5.(Αφορούν την επιβολή εφάπαξ εισφοράς στα εισοδήματα φυσικών ή νομικών προσώπων του οικον. έτους 1978). ΚΕΦΑΛΑΙΟΝ Β΄ Εισφορά επί της βενζίνης Ποσόν εισφοράς Άρθρ.6.-Ο κατά τας διατάξεις του άρθρ. 1 του Νόμ. 598/77 «περί διαρρυθμίσεως του εκ της βενζίνης και του πετρελαίου εσωτερικής καύσεως επιβαλλομένου φόρου καταναλώσεως» επιβαλλόμενος φόρος καταναλώσεως επί της βενζίνης, της δασμολογικής κλάσεως 27.10ΑΙ, προσαυξάνεται από της ενάρξεως της ισχύος του  παρόντος, κατά 1.907 δραχμάς, ανά χιλιόλιτρον. ΚΕΦΑΛΑΙΟΝ Γ΄ Εισφορά επί των επιβατικών αυτοκινήτων ιδιωτικής χρήσεως Ποσόν εισφοράς Άρθρ.7.-1.Επιβάλλεται εισφορά επί των επιβατικών αυτοκινήτων ιδιωτικής χρήσεως, ο προσδιορισμός της οποίας ενεργείται επί τη βάσει της ισχύος του κινητήρος του αυτοκινήτου, της αναγραφομένης εις την άδειαν κυκλοφορίας. 2.Η εισφορά είναι μηνιαία και ορίζεται ως ακολούθως, αδιαφόρως της χρησιμοποιουμένης καυσίμου ύλης: α)Επί αυτοκινήτων ποδηλάτων (μοτοσυκλεττών) δικύκλων ισχύος κινητήρος μέχρι 5 ίππων δραχ. 20 και από 6 ίππους και άνω δραχ. 40. β)Επί αυτοκινήτων ποδηλάτων (μοτοσυκλεττών) τρικύκλων δραχ. 40. γ)Επί αυτοκινήτων ισχύος κινητήρος μέχρι 10 ίππων, δραχ. 100. δ)Επί αυτοκινήτων ισχύος κινητήρος από 11 μέχρι 13 ίππων, δραχ. 150. ε)Επί αυτοκινήτων ισχύος κινητήρος από 14 μέχρι και 17 ίππων, δραχ. 200. Σελ. 216,04 Τεύχος Ι-12-3 Σελ. 118 ς)Επί αυτοκινήτων ισχύος κινητήρος από 18 ίππων και άνω δραχ. 250. 3.Της κατά το παρόν άρθρον επιβαλλομένης εισφοράς απαλλάσονται: α)Τα εις το Ελληνικόν Δημόσιον, τους Δήμους και Κοινότητας ανήκοντα κατά κυριότητα επιβατικά αυτοκίνητα. β)Επί τω όρω της αμοιβαιότητος τα εις ξένα κράτη ανήκοντα επιβατικά αυτοκίνητα. γ)Τα εις τους Αρχηγούς των ξένων Διπλωματικών Αποστολών των διαπιστευομένων εν Ελλάδι, τα εις το επίσημον προσωπικόν των εν Ελλάδι ξένων Πρεσβειών, το αναγραφόμενον εις την σχετικήν επετηρίδα του Υπουργείου των Εσωτερικών και τα εις τους ξένους εμμίσθους Γενικούς Προξένους ανήκοντα αυτοκίνητα, εφ’ όσον χρησιμοποιούνται υπ’ αυτών. δ)Τα αυτοκίνητα και αι μοτοσυκλέτται τα ανήκοντα εις ξένας Αποστολάς ή Υπηρεσίας ή Οργανώσεις ή Πρόσωπα ξένης υπηκοότητος, μη μονίμως κατοικούντα εν Ελλάδι, εφ’ όσον τα αυτοκίνητα ταύτα χρησιμοποιούνται παρ’ αυτών και απαλλάσσονται, κατά τας ισχυούσας διατάξεις από τα τέλη κυκλοφορίας. ε)Τα δυνάμει συμβάσεων κυρωθεισών δια νόμου απαλλασσόμενα των τελών κυκλοφορίας επιβατικά αυτοκίνητα. ς)Τα εις τον Ελληνικόν Ερυθρόν Σταυρόν, τους Σταθμούς Πρώτων Βοηθειών, τα Δημοτικά ή Κοινοτικά Νοσοκομεία, το Ίδρυμα Κοινωνικών Ασφαλίσεων και τα Νοσηλευτικά Ιδρύματα Κοινής Ωφελείας, ανήκοντα κατά κυριότητα ασθενοφόρα αυτοκίνητα κινητών ιατρείων και χειρουργείων εκστρατείας, εφ’ όσον εις πάσας τας περιπτώσεις ταύτας χρησιμοποιούνται δια την μεταφοράν ασθενών, αδελφών νοσοκόμων. ζ)Τα αυτοκίνητα και αι μοτοσυκλέτται τα ανήκοντα εις τον Εθνικόν Οργανισμόν Προνοίας, τα προερχόμενα εκ δωρεών. η)Τα αυτοκίνητα και αι μοτοσυκλέτται τα ανήκοντα εις πρόσωπα, άτινα απαλλάσσονται των τελών κυκλοφορίας. Η εισφορά του ανωτέρω άρθρ. 7 στα επιβατικά ΙΧ αυτοκίνητα καταργήθηκε από την παρ. 8 άρθρ. 17 Νόμ. 1326/1983, ΦΕΚ Α΄ 19, (τόμ. 21Α σελ. 208,907). 27.Δ.γ.9 Έκτακτες Εισφορές Βεβαίωσις και είπραξις της εισφοράς Άρθρ.8.-1.Η κατά το προηγούμενον άρθρον εισφορά βαρύνει τον κύριον ή κάτοχον του αυτοκινήτου. Η εισφορά αύτη συμβεβαιούται και συνεισπράττεται μετά των τελών κυκλοφορίας των αυτοκινήτων, συνυπολογιζομένη εις το συνολικώς βεβαιούμενον ποσόν δια τον καθορισμόν των δόσεων καταβολής των τελών κυκλοφορίας και των μετ’ αυτών συμβεβαιουμένων ποσών. 2.Εν περιπτώσει εξοφλήσεως των τελών κυκλοφορίας αμφοτέρων των εξαμήνων μετά των λοιπών επιβαρύνσεων μέχρι της 25ης Φεβρουαρίου, ο υπόχρεος δικαιούται εκπτώσεως 10% επί των τελών κυκλοφορίας και της εισφοράς ολοκλήρου του έτους. 3.Εν περιπτώσει μεταβιβάσεως του αυτοκινήτου, η κατά το προηγούμενον άρθρον εισφορά καταβάλλεται προ της μεταβιβάσεως τούτου. ΚΕΦΑΛΑΙΟΝ Δ΄ Ειδικαί διατάξεις Κύρωσις αποφάσεων Άρθρ.9.(Κυρώνονται αποφ. Υπ. Οικονομικών μεταβατικού χαρακτήρα για τους σεισμούς Νομού Θεσσαλονίκης). Έναρξις ισχύος «Άρθρ.10.-Η ισχύς των διατάξεων του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός των διατάξεων: α)του Κεφ. Β΄, η οποία άρχεται από της 26ης Αυγ. 1978, και β)του κεφ. Γ΄, η οποία άρχεται από 1ης Ιαν. 1979».